ગુજરાતમાં પ્રદેશ ભાજપની ચિંતાઓ વડાપ્રધાન નરેન્દ્ર મોદીએ દૂર કરી છે. મોદીએ ગુજરાતના ચૂંટણી પ્રચારમાં જે સમય ફાળવ્યો છે તેનાથી ઉમેદવારોને રાહત થઇ છે, કારણ કે આ વખતે મોદીના પ્રચાર વિના ભાજપનો વિજય શક્ય ન હતો. મોદી જ્યારે ગુજરાતના મુખ્યમંત્રી હતા ત્યારે જેટલા ઇલેક્શન થયા છે તેમાં ઉમેદવારોને કોઇ ચિંતા ન હતી, કારણ કે મોદી તેમની પડખે ઉભા રહ્યા હતા. કોઇપણ વ્યક્તિ ચૂંટણી જીતી શકતો હતો. આજે એવું નથી. મોદીના સાથ વિના ચૂંટણી જીતવી હાલના ભાજપ માટે કઠીન કામ છે. પાર્ટીના એક સિનિયર વ્યક્તિ કહે છે કે મોદી જો ગુજરાતમાં ચૂંટણી પ્રચાર કરવા ન આવ્યા હોત તો ભાજપે ગુજરાત ચોક્કસ ગુમાવી દીધું હોત પરંતુ તેમની જ્યાં પણ સભાઓ થઇ છે ત્યાં ઉમેદવારોની સ્થિતિ મજબૂત બની છે. આ મોદી ટોનિક છે. મોદી મેઝિક છે. મોદી મેઝિક જ ઉમેદવારોને બચાવી શકે છે. ગુજરાત કોંગ્રેસના નેતાઓ મોદીના આગમનથી જ ડર અનુભવે છે.